ನವೆಂಬರ್ ಒಂದರಿಂದ ಕಾಲೇಜುಗಳು ಪುನಾರಂಭ ನವದೆಹಲಿ,ಸೆ.22: ಮಾರಕ ಕೊರೊನಾ ಸೋಂಕು ವ್ಯಾಪಕವಾಗಿ ಹರಡುತ್ತಿರುವ ಹಿನ್ನೆಲೆಯಲ್ಲಿ ಮುಚ್ಚಲ್ಪಟ್ಟಿದ್ದ ಕಾಲೇಜುಗಳು ನವೆಂಬರ್ ಒಂದರಿಂದ ಮರು ಆರಂಭವಾಗಲಿದ್ದು, ಈ ಸಂಬಂಧ ಯುಜಿಸಿ ಮಾರ್ಗಸೂಚಿ ಪ್ರಕಟಿಸಿದೆ.ಈ ಮಾರ್ಗಸೂಚಿಯ ಅನುಸಾರ ನವೆಂಬರ್ ಒಂದರಿಂದ ಕಾಲೇಜು ತರಗತಿಗಳು ಆರಂಭವಾಲಿದೆ. ಮೊದಲ ಸೆಮಿಸ್ಟರ್ 2021ಮಾರ್ಚ್ ರಿಂದ ಮಾರ್ಚ್ 26ರವರೆಗೆ ನಡೆಯಲಿದೆ. ಮಾ.27ರಿಂದ ಏ 4 ರತನಕ ಸೆಮಿಸ್ಟರ್ ಬ್ರೇಕ್ ಇರುತ್ತದೆ ಎಂದು ಮಾರ್ಗ ಸೂಚಿಯಲ್ಲಿ ತಿಳಿಸಲಾಗಿದೆ.ಎರಡನೇ ಸೆಮಿಸ್ಟರ್ ನ ತರಗತಿಗಳು 2021ರ ಎಪ್ರಿಲ್ 5ರಿಂದ ಆರಂಭವಾಗಲಿದೆ. ಆಗಸ್ಟ್ 9ರಿಂದ 21ರವರೆಗೆ ಪರೀಕ್ಷೆಗಳು ನಡೆಯಲಿದೆ. 202122ನೇ ಸಾಲಿನ ತರಗತಿಗಳು 2021ರ ಆಗಸ್ಟ್ 30ರ ನಂತರ ಆರಂಭವಾಗಲಿದೆ ಎಂದು ಪ್ರಸ್ತಾವಿತ ಮಾರ್ಗಸೂಚಿಯಲ್ಲಿ ಉಲೇಖಿಸಲಾಗಿದೆ.ನವೆಂಬರ್ ಒಂದರಿಂದ ಈ ಬಾರಿಯ ತರಗತಿಗಳು ಆರಂಭವಾಗುತ್ತಿರುವ ಹಿನ್ನೆಲೆಯಲ್ಲಿ ಅ.31ರೊಳಗೆ ಮೊದಲ ವರ್ಷದ ಪದವಿ ಮತ್ತು ಸ್ನಾತಕೋತ್ತರ ಪದವಿ ತರಗತಿಗಳ ದಾಖಲಾತಿ ಪ್ರಕ್ರಿಯೆ ಪೂರ್ಣಗೊಳಿಸಬೇಕೆಂದು ಸೂಚಿಸಿದೆ.